# NÁRODNÁ RADA SLOVENSKEJ REPUBLIKY

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## IX. volebné obdobie

Číslo: CRD-869/2024

**278a**

# Spoločná správa

**výborov Národnej rady Slovenskej republiky o prerokovaní vládneho návrhu zákona o Slovenskej televízii a rozhlase a o zmene niektorých zákonov (tlač 278a)**  **v druhom čítaní.**

---------------------------------------------------------------------------------------------------------------

Výbor Národnej rady Slovenskej republiky pre kultúru a médiá ako gestorský výbor podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborovNárodnej rady Slovenskej republiky:

**I.**

Národná rada Slovenskej republiky uznesením č. 300 z 22. mája 2024 rozhodla o tom, že vládny návrh zákona o Slovenskej televízii a rozhlase a o zmene niektorých zákonov **(tlač 278)** prerokuje v druhom čítaní a pridelila ho na prerokovanie týmto výborom:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre kultúru a médiá.

Uvedené výbory predmetný návrh zákona prerokovali.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Vládny návrh zákona o Slovenskej televízii a rozhlase a o zmene niektorých zákonov **(tlač 278)** výbory prerokovali a odporučili **schváliť:**

Ústavnoprávny výbor Národnej rady Slovenskej republiky uznesením č. 103  
zo 6. júna 2024 a

Výbor Národnej rady Slovenskej republiky pre kultúru a médiá uznesením č. 26   
z  10. júna 2024.

**IV.**

Výbory Národnej rady Slovenskej republiky, ktoré predmetný návrh zákona prerokovali, prijali tieto **pozmeňujúce a doplňujúce návrhy:**

1. Nad § 1 sa vkladajú slová „Čl. I“.

Legislatívnotechnická úprava.

Výbor NR SR pre kultúru a médiá

**Gestorský výbor odporúča schváliť**

1. V čl. I § 5 ods. 1 písm. i) sa nad slovom „vysielaní“ odkaz „8)“ nahrádza odkazom „6)“.

Poznámka pod čiarou k odkazu 8 sa vypúšťa.

Nasledujúce odkazy a poznámky pod čiarou k týmto odkazom sa primerane preznačia.

Nesprávne uvedený odkaz. Ide o spresnenie odkazu.

Výbor NR SR pre kultúru a médiá

**Gestorský výbor odporúča schváliť**

1. V čl. I § 5 ods. 1 písm. k) a l) sa slová „internetových stránok“ nahrádzajú slovami „webových sídel“.

Zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov sa nahradil v minulosti používaný pojem „internetová stránka“ pojmom „webové sídlo“.

Výbor NR SR pre kultúru a médiá

**Gestorský výbor odporúča schváliť**

1. V čl. I § 11 ods. 5 sa nad slovom „spoločnosti“ a v § 22 ods. 2 písm. a) sa nad slovami „Slovenskej republike“ odkaz „25)“ nahrádza odkazom „6)“.

Poznámka pod čiarou k odkazu 25 sa vypúšťa.

Nasledujúce odkazy a poznámky pod čiarou k týmto odkazom sa primerane preznačia.

Oprava nesprávneho odkazu z dôvodu duplicity.

Výbor NR SR pre kultúru a médiá

**Gestorský výbor odporúča schváliť**

1. V čl. I § 11 ods. 5 a 6, § 16 ods. 7 a § 19 ods. 1 a 2 sa slová „internetovej stránke“ nahrádzajú slovami „webovom sídle“.

Zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov sa nahradil v minulosti používaný pojem „internetová stránka“ pojmom „webové sídlo“.

Výbor NR SR pre kultúru a médiá

**Gestorský výbor odporúča schváliť**

1. V čl. I § 11 ods. 6 sa slová „Kancelária národnej rady“ nahrádzajú slovami „Kancelária Národnej rady Slovenskej republiky (ďalej len „Kancelária národnej rady“)“.

Legislatívnotechnická úprava súvisiaca so zavedením legislatívnej skratky.

Výbor NR SR pre kultúru a médiá

**Gestorský výbor odporúča schváliť**

1. V čl. I § 12 ods. 1 sa vypúšťajú slová „ktorý je občanom Slovenskej republiky,“.

Vypustenie podmienky, aby členmi rady Slovenskej televízie a rozhlasu mohli byť výlučne občania Slovenskej republiky, za účelom zabezpečenia súladu návrhu zákona s právom Európskej únie.

Výbor NR SR pre kultúru a médiá

**Gestorský výbor odporúča schváliť**

1. V čl. I § 17 ods. 3 písm. e) sa za slová „100 000 eur“ vkladajú slová „vrátane dane z pridanej hodnoty“.

Spresnenie ustanovenia.

Výbor NR SR pre kultúru a médiá

**Gestorský výbor odporúča schváliť**

1. V čl. I § 18 ods. 1 písm. b) sa slovo „jeho“ nahrádza slovom „jej“.

Lexikálna úprava.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. V čl. I § 18 ods. 2 písm. d) sa na konci pripájajú tieto slová: „alebo rozhodnutie o uznaní dokladu o takomto vzdelaní podľa osobitného predpisu41)“.

Poznámka pod čiarou k odkazu 41 znie:

„41) Zákon č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov.“.

Nasledujúce odkazy a poznámky pod čiarou k týmto odkazom sa primerane preznačia.

Doplnenie ustanovenia z dôvodu, aby reflektovalo, že požadované vzdelanie mohlo byť získané aj v zahraničí.

Výbor NR SR pre kultúru a médiá

**Gestorský výbor odporúča schváliť**

1. V čl. I § 20 ods. 2 sa na konci pripája čiarka a tieto slová: „ak je v oznámení uvedený neskorší deň vzdania sa funkcie“.

Formulačná úprava ustanovenia za účelom lepšej zrozumiteľnosti.

Výbor NR SR pre kultúru a médiá

**Gestorský výbor odporúča schváliť**

1. V čl. I § 21 ods. 1 sa slová „iných etických princípov“ nahrádzajú slovami „všeobecných zásad etiky“.

Významové spresnenie.

Výbor NR SR pre kultúru a médiá

**Gestorský výbor odporúča schváliť**

1. V čl. I § 22 ods. 3 sa číslica „1“ nahrádza číslicou „2“.

Legislatívno-technická úprava, ktorá reflektuje nadväznosť na obsah návrhu zákona.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. V čl. I § 22 ods. 5 sa číslica „2“ nahrádza číslicou „3“.

Legislatívno-technická úprava, ktorá reflektuje nadväznosť na obsah návrhu zákona.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. V čl. I § 22 ods. 3, § 25 ods. 14 a § 33 sa slová „na svojej internetovej stránke“ nahrádzajú slovami „na svojom webovom sídle“.

Zákonom č. 275/2006 Z. z. o informačných systémoch verejnej správy a o zmene a doplnení niektorých zákonov v znení neskorších predpisov sa nahradil v minulosti používaný pojem „internetová stránka“ pojmom „webové sídlo“.

Výbor NR SR pre kultúru a médiá

**Gestorský výbor odporúča schváliť**

1. V čl. I § 23 ods. 2 písm. c) sa slová „ods. 2“ narádzajú slovami „ods. 3“.

Legislatívno-technická úprava, ktorá reflektuje nadväznosť na obsah návrhu zákona.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

1. V čl. I § 23 ods. 3 druhej vete sa pred slovo „oznámi“ vkladá slovo „písomne“ a tretia veta znie takto: „V prípadoch hodných osobitného zreteľa je predseda rady oprávnený rozhodnúť, že ustanovenie prvej vety sa neuplatní; o tejto skutočnosti predseda rady písomne informuje člena etickej komisie, ktorého sa rozhodnutie týka a ostatných členov etickej komisie.“.

Precizovanie ustanovenia.

Výbor NR SR pre kultúru a médiá

**Gestorský výbor odporúča schváliť**

1. V čl. I § 25 ods. 13 písm. e) sa za slová „Slovenskej televízie a rozhlasu“ vkladajú slová „a etickej komisie“.

Navrhuje sa, aby súčasťou výročnej správy o činnosti Slovenskej televízie a rozhlasu boli aj údaje o zmenách v zložení etickej komisie.

Výbor NR SR pre kultúru a médiá

**Gestorský výbor odporúča schváliť**

1. V čl. I § 30 sa vypúšťa odsek 3.

Doterajšie odseky 4 až 19 sa primerane preznačia.

Vypúšťa sa duplicitné ustanovenie.

Výbor NR SR pre kultúru a médiá

**Gestorský výbor odporúča schváliť**

1. V čl. I § 30 ods. 8 poslednej vete sa za slovom „vysielania“ vypúšťa slovo „programu“.

Precizovanie ustanovenia.

Výbor NR SR pre kultúru a médiá

**Gestorský výbor odporúča schváliť**

1. V čl. I § 30 ods. 9 sa slová „odseku 8“ nahrádzajú slovami „odseku 7“.

Legislatívnotechnická úprava súvisiaca s vypustením odseku 3 v § 30.

Výbor NR SR pre kultúru a médiá

**Gestorský výbor odporúča schváliť**

1. V čl. I § 30 ods. 10 sa slová „odsekov 8 a 9“ nahrádzajú slovami „odsekov 7 a 8“.

Legislatívnotechnická úprava súvisiaca s vypustením odseku 3 v § 30.

Výbor NR SR pre kultúru a médiá

**Gestorský výbor odporúča schváliť**

1. V čl. I § 30 ods. 17 sa slová „troch mesiacov“ nahrádzajú slovami „šiestich mesiacov“.

Úprava lehoty na zabezpečenie vydania nových interných predpisov Slovenskej televízie a rozhlasu.

Výbor NR SR pre kultúru a médiá

**Gestorský výbor odporúča schváliť**

1. V čl. I § 30 ods. 18 sa slová „odseku 8 alebo odseku 9“ nahrádzajú slovami „odseku 7 alebo odseku 8“.

Legislatívnotechnická úprava súvisiaca s vypustením odseku 3 v § 30.

Výbor NR SR pre kultúru a médiá

**Gestorský výbor odporúča schváliť**

1. V čl. V sa vypúšťa nadpis „Účinnosť“.

Legislatívno-technická úprava vychádzajúca zo zaužívanej legislatívnej praxe.

Ústavnoprávny výbor NR SR

Výbor NR SR pre kultúru a médiá

**Gestorský výbor odporúča schváliť**

**V.**

Gestorský výbor na základe stanovísk výborov, vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona podľa § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky odporúča Národnej rade Slovenskej republiky uvedený návrh zákona (tlač 278) **schváliť**.

O pozmeňujúcich a doplňujúcich návrhoch uvedených v  IV. časti tejto spoločnej správy gestorský výbor odporúča hlasovať:

spoločne o bodoch **1 až 25** s odporúčaním **schváliť.**

Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre kultúru a médiá č. 30 z 11. júna 2024.

Gestorský výbor určil poslanca **Romana Michelka** za spoločného spravodajcu výborov a poveril ho, aby na schôdzi Národnej rady Slovenskej republiky informoval o výsledku rokovania výborov.

Bratislava 11. júna 2024

**Roman Michelko, v. r.**

predseda

Výboru Národnej rady Slovenskej republiky pre kultúru a médiá